Cuneiform Tablet TC 3 115
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-ku-bi-im ú ur-dim qí-bi-ma um-ma ṣí-lí-li-ma i-na kà-ni-iš na-áš-pè-ra-tim i-na ta-ma-lá-ki-im a-na-ku ú tù-ra-ì-lí ni-ik-nu-kà-kum-ma IGI 2 me-er-e um-mì-a-nim ni-ip-qí-da-ku-um-ma um-ma né-nu-ma na-áš-pè-ra-tim a-na wa-aḫ-šu-ša-na a-ṣé-er ma-num-ba-lúm-a-šùr ú a-šùr-ták-lá-ku DUMU am-ri-a ú-bi-il₅-ší-na šu-ma na-áš-pé-ra-tum i-na kà-ni-iš i-ba-ší-a a-na šu-ku-bi-im DUMU e-na-ma-nim pí-qí-sí-na šu-ma i-na wa-aḫ-šu-ša-na té-zi-ib-ši-na té-er-ta-kà a-ṣé-ri-a ú a-ṣé-er a-ta-ta li-li-kam-ma na-áš-pè-ra-tim lu-ší-ru-ni-a-tí